# Asuinhuone

### Wikipedia

Asuinhuone on jatkuvaan asumiskäyttöön tarkoitettu tila.

Asuinhuoneen pinta-alan tulee olla vähintään seitsemän neliömetriä. Sen pinta-alan muodostavat huonetta ympäröivien seinien pinnat tai niiden ajateltu jatke. Pinta-alaan ei lasketa huoneen sitä osuutta, jonka osalta huonekorkeus alittaa 1,6 metriä. Asuinhuoneiden yhteenlaskettu pinta-ala muodostaa huoneiston asuinpinta-alan.

Asuinhuoneesta tulee olla ikkuna ulos. Ikkunan valoaukon pinta-alan on oltava vähintään 1/10 asuinhuoneen pinta-alasta. Lisäksi ikkunan tai sen osan tulee olla avattavissa ja sen tulee sijaita valoisuuden ja viihtyisyyden kannalta tarkoituksenmukaisella paikalla.

Asuinhuoneen huonekorkeuden tulee olla vähintään 2,5 metriä(pientaloissa 2,4m) ja se mitataan kohtisuoraan lattiapinnasta kattopintaan. Huonekorkeus voi pienessä osassa huonetta olla alle 2,5m (2,4m), ei kuitenkaan alle 2,2m. Muun kuin vaakasuoran katon tapauksessa käytetään keskikorkeutta. Asuinhuoneen lattiapinnan tulee pääosin sijaita maanpinnan yläpuolella.

Asuinhuoneiksi luetaan mm. olohuone, keittiö, makuuhuone ja ruokahuone. Asuinhuoneiksi ei lueta käytävää, pesuhuonetta, saunaa, eteistä tai muuta vastaavaa tilaa.

## [muokkaa] Katso myös

- rakennuksen pinta-alat

## [muokkaa] Aiheesta muualla

- Tietoa Suomen rakentamismääräyskokoelmassa

Haettu osoitteesta http://fi.wikipedia.org../../../a/s/u/Asuinhuone.html

Luokka: Rakennustekniikka

##### Views

- Artikkeli
- Keskustelu
- Nykyinen versio

##### Etsi